cyanic-selkie/wikianc huggingface dataset:
Rolex
Rolex SA — საათების მწარმოებელი შვეიცარიული კომპანია, რომელიც დააარსეს ჰანს ვილსდორფმა და მისმა სიძემ, ალფრედ დეივისმა, 1905 წელს.
ისტორია
იმ დროისთვის მათი ბიზნესი იყო Hermann Aegler Swiss–ის მექანიზმების იმპორტირება ლონდონში. თავიანთი წარმოების მაჯის საათებს ყიდდნენ იუველირებს, რომლებიც შემდეგ მათ ყიდდნენ, როგორც საკუთარ ნაწარმს.
1908 წელს შვეიცარიაში ვილსდორფმა რეგისტრაციაში გაატარა ფაბრიკის ნიშანი Rolex მანამ, სანამ მას უთხრეს რომ საჭირო იყო ისეთი სახელი, რომელიც თავისუფლად გამოითქმებოდა ნებისმიერ ენაზე და საათის სახეს კარგად წარმოაჩენდა. არსებობს ვერსია, რომ მისი მნიშვნელობა მოდის ფრანგული ენიდან, რომელიც ნიშნავს საუკეთესო მექანიზმს.
სქოლიო
კატეგორია:კომპანიები დაარსებული 1905 წელს კატეგორია:Rolex კატეგორია:საათების ბრენდები
თალიბანი
„თალიბანის მოძრაობა“ შეიქმნა 1994 წლის ზაფხულში ყანდაარში, ავღანეთში მიმდინარე სამოქალაქო გაცხარებული ომის დროს. თავდაპირველად თალიბანში გაწევრიანებულები იყვნენ ომის ვეტერანები, ლტოლვილი პუშტუნები, რომლებმაც რელიგიური განათლება პაკისტანურ მედრესეში მიიღეს და მხარდაჭერილნი იყვნენ პაკისტანელი სპეცსამსახურების მიერ. თალიბების იდეოლოგია მოიცავდა ისლამურ ფუნდამენტალიზმს ადგილობრივ პუშტუნურ ჩვეულებებთან ერთად. იმ დროს თალიბების მიზანი იყო ისლამური ნორმების აღდგენა, აგრეთვე მშვიდობის დაბრუნება ავღანეთში. მოძრაობას მეთაურობდა ომის ვეტერანი მოჰამედ ომარი.
სულ მალე თალიბებმა დაიკავეს ავღანეთის დიდი ნაწილი. 1996 წლის აპრილში ქალაქ ყანდაარში შედგა მუსლიმან თეოლოგთა კრება, სადაც მულა ომარი შერაცხეს „მართლმორწმუნეების მბრძანებელად“ და მოძრაობამ დაიწყო ქაბულში განლაგებული პრეზიდენტის ბურჰანუდინ რაბანის წინააღმდეგ ომი. იმავე წლის სექტემბერში თალიბებმა დაიკავეს ქალაქი ქაბული და ამ დროიდან დაწყებული 2001 წლამდე ფაქტობრივად განაგებდნენ ავღანეთის სახელმწიფოს.
მოძრაობა იღებდა მხარდაჭერას პაკისტანიდან, ხოლო 1996 წლიდან დაწყებული თანამშრომლობდა ოსამა ბინ ლადენთან, რომლისგანაც აგრეთვე იღებდა ფინანსურ მხარდაჭერას. 2001 წლის 11 სექტემბრის ტერორისტული აქტების შემდეგ, რომელსაც შეეწირა დაახლოებით 3 ათასი ადამიანი, თალიბებმა ბინ ლადენის გაცემაზე უარი განაცხადეს. ამასთან დაკავშირებით, 2001 წლის ოქტომბერში ნატოს ჯარისკაცებმა ანტითალიბანურ ძალებთან ერთად ავღანეთში დაიწყეს სამხედრო ოპერაცია, რომლის შედეგად თალიბანის ხელისუფლება ჩამოგდებული იქნა.
თალიბებს საკუთარი საიტი გააჩნიათ, რომელიც პაშტოს, დარის, არაბულ, ურდუს და ინგლისურ ენებზე მუშაობს. მიუხედავად იმისა, რომ ხშირად თალიბების ვებ-გვერდს ავღანეთის ხელისუფლება ბლოკავს, საიტის ადმინისტრატორები, რომლებიც ავღანეთის გარეთ მუშაობენ ამ პრობლემას მალევე უმკვლავდებიან. თალიბანი ჟურნალისტებს ელექტრონულ ფოსტას რეგულარულად უგზავნიან. 1990-იან წლებში როდესაც თალიბანი ხელისუფლებაში მოვიდა, ავღანეთში ტელევიზია, მუსიკა და კინოფილმები აიკრძალა. თუმცა, ომის დაწყებიდან ათი წლის შემდეგ, თალიბები XXI საუკუნის ტექნოლოგიურ მიღწევებს, სოციალური ქსელების ჩათვლით უკვე საკმაოდ ეფექტურად იყენებენ.
სქოლიო
კატეგორია:თალიბანი კატეგორია:ისლამიზმი კატეგორია:ორგანიზებული დანაშაული კატეგორია:ისლამური ორგანიზაციები კატეგორია:ავღანეთის ისტორია
გიორგი ალექსიძე (სამხედრო პირი)
გიორგი (გოგი) ალექსიძე (დ. 1962) — ქართველი სამხედრო და თანამდებობის პირი. გენერალ-მაიორი. პირადი მცველების საერთაშორისო ასოციაციის წევრი.
1993-1997 წლებში იყო საქართველოს ინტერპოლის ეროვნული ცენტრის უფროსი, 1997-1998 წლებში საქართველოს უშიშროების მინისტრის მოადგილე. 2003 წელს დაინიშნა საქართველოს სახელმწიფო დაცვის სპეციალური სამსახურის უფროსად. თანამდებობიდან გათავისუფლდა 2004 წლის 1 მარტს, პირადი მოთხოვნის საფუძველზე.
სქოლიო
კატეგორია:დაბადებული 1962 კატეგორია:ქართველი სამხედრო მოღვაწეები კატეგორია:საქართველოს სახელმწიფო დაცვის სპეციალური სამსახურის უფროსები
კერესელიძე
საკუთარი სახელი კერესელიძე შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
დომინო (კომიქსი)
დომინო (ნინა თურმენი) — Marvel Comics-ის გამოგონილი პერსონაჟი, ყველაზე მეტად ცნობილია კომიქსებიდან იქს ადამიანების შტო, იქს-ძალა. შექმნეს მწერალმა ფაბიან ნისიეზამ და მხატვარმა რობ ლიფელდმა. პირველად გამოჩნდა კომიქსში იქს-ძალა #11 (X-Force) (1992 წლის ივნისი).
მოგონილი ბიოგრაფია
200px|მინი|მარცხნივ|დომინო კეიბლი და დედპულის მე-11-ე ნომრის გარეკანზე
კეიბლი და დედპული
დომინო კეიბლი და დედპულის კომიქსებში მე-8-ე ნომრიდან გამოჩნდა, სადაც მან სცადა კეიბლთან შებრძოლება ექვსეულის ბანდასთან ერთად, თუმცა მათ კეიბლთან გამკლავება ვერ შეძლეს და მისი ხელმძღვანელობის ქვეშ მოექცნენ. შემდეგში დომინო გაყვა დედპულს რუმისტანში, სადაქ იქაური დიქტატორი მოკლა. მაგრამ იქიდან უკან დასაბრუნებლად ადგილობრივმა მოსახლეობამ მოითხოვა კეიბლის მათ ხელმძღვანელად დანიშვნა, მოქალაქე ვესთან მოლაპარაკების შემდეგ, მან კეიბლის მოკვლა სცადა, ხოლო ამ ცდის წარუმატებლად დასრულების შემდეგ ის მის ერთ-ერთ ყველაზე საშიშ მტრად იქცა.
დამსჯელი
მოგვიანებით დომინო შეუერთდა თავის ძველ მეგობარს ჯ. ვ. ბრიჯს, ასევე ვერცხლისფერ სიასამურს და კონტესიას, ის მოხვდა დროებით სპეც-დანაყოფში, რომლის მიზანიც დამსჯელის შეპყრობა იყო. როდესაც ყალბმა დამსჯელმა ქალაქის მცხოვრებნი მიზანში ამოიღო, დომინო იყო ერთად-ერთი რომელიც მხარში დაუდგა ნამდვილ დამსჯელს.
სქოლიო
კატეგორია:Marvel Comics-ის სუპერგმირები კატეგორია:გამოგონილი პერსონაჟები
ურმას პაეტი
ურმას პაეტი (Urmas Paet; დ. 20 აპრილი, 1974, ტალინი) — ესტონელი პოლიტიკოსი, ევროპის პარლამენტის წევრი 2014 წლიდან. ესტონეთის საგარეო საქმეთა მინისტრი 2005-2014 წლებში. რეფორმის პარტიის წევრი.
საუბრობს ესტონურ, ინგლისურ, რუსულ, გერმანულ და ფინურ ენებზე.
რესურსები ინტერნეტში
კატეგორია:ესტონელი პოლიტიკოსები კატეგორია:დაბადებული 1974 კატეგორია:ესტონეთის საგარეო საქმეთა მინისტრები კატეგორია:დაბადებული 20 აპრილი
Polyrhachis distincta
Polyrhachis distincta — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ის გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
შვეიცარიის მორაგბეთა ეროვნული ნაკრები
შვეიცარიის მორაგბეთა ეროვნული ნაკრები — ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის 2B დივიზიონში ასპარეზობს.
კატეგორია:რაგბის ეროვნული ნაკრებები კატეგორია:შვეიცარიის სპორტი
ბიგნონიასებრნი
მინი|220პქ|Amphitecna macrophylla ბიგნონიასებრნი — ორლებნიან მცენარეთა ოჯახი. ახლოსაა შავწამალასებრთა ოჯახთან. ხეები, ბუჩქები და ლიანებია, იშვიათად ბალახი. ორსქესიანი ყვავილები საგველასებრ ან ქოლგისებრ ყვავილედებად არის შეკრებილი. ნაყოფი კოლოფია.
შეიცავს დაახლოებით 120 გვარსა და 800 სახეობას, რომელიც ძირითადად გავრცელებულია სამხრეთ ამერიკის ტროპიკებსა და სუბტროპიკებში. საქართველოში ველური ფორმები არ გვხვდება.
კულტივირებულია დიდი ზომის ხე კატალპა (Catalpa bignonioides), ხვიარა ბუჩქი ვაზისტანა (Campsis radicans), ზოგიერთი სახეობა იძლევა ძვირფას მერქანს — ე. წ. პალისანდრის ხეს.
ჯოუდ კარიმი
მინი
ჯოუდ კარიმი (Jawed Karim; დ. 28 ოქტომბერი, 1979) — YouTube-ის ერთ-ერთი დამაარსებელი.
კარიმი დაიბადა მერზებურგში, გერმანიის დემოკრატიულ რესპუბლიკაში 1979 წელს, ხოლო 1980-ში გადასახლდა დასავლეთ გერმანიაში. იგი გაიზარდა გერმანიაში, ხოლო 1992 წელს, მისი ოჯახი გადავიდა აშშ-ში. მან დაამთავრა ცენტრალური უმაღლესი სკოლა და ჩააბარა ილინოისის უნივერსიტეტი ურბანას დაბლობში.
PayPal-ში მუშაობის დროს, იგი შეხვდა ჩად ჰარლისა და სტივ ჩენს, რომლებთანაც ერთად 2005 წელს დააარსა YouTube და პირველი ვიდეო 23 აპრილს მანვე ატვირთა.
რესურსები ინტერნეტში
კატეგორია:დაბადებული 28 ოქტომბერი კატეგორია:დაბადებული 1979 კატეგორია:Google-ის თანამშრომლები კატეგორია:YouTube
კეცხოველი (მრავალმნიშვნელოვანი)
საკუთარი სახელი კეცხოველი შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ორჰუსი (საფეხბურთო კლუბი)
საფეხბურთო კლუბი „ორჰუსი“  — დანიური კლუბი, რომელიც ჩამოყალიბდა ქალაქ ორჰუსში, ასპარეზობს დანიის სუპერლიგაში.
რესურსები ინტერნეტში
კატეგორია:ორჰუსი (საფეხბურთო კლუბი) კატეგორია:1880 წელს დაარსებულები კატეგორია:დანიის საფეხბურთო კლუბები
მარლბოროს რეგიონი
მარლბორო (Marlborough Region) — ახალი ზელანდიის ერთ-ერთი ადმინისტრაციული რეგიონი. მდებარეობს სამხრეთ კუნძულის ჩრდილო-აღმოსავლეთ ნაწილში. ადმინისტრაციული ცენტრია ქალაქი ბლენემი. ცნობილია თავის მშრალი კლიმატით, შთამბეჭდავი მარლბორო-საუნდის ფიორდებითა და ყურძნის ჯიშ სოვინონ ბლანით.
მარლბორო გეოგრაფიული თვალსაზრისით უხეშად შეიძლება დაიყოს ოთხ ნაწილად. ორი მათგანი, სამხრეთი და დასავლეთი, მთიანია. ეს განსაკუთრებით შეეხება სამხრეთ ნაწილს, რომელსაც გასდევს კაიკურის ქედები. აღნიშნული მთიანი რეგიონებში სრულდება სამხრეთ ალპებიდან წამოსული ქედები.
ამ ორ არეალს შორის გაწოლილია მდინარე ვაირაუს ხეობა. აღმოსავლეთით იგი ფართო ვაკეში ვრცელდება, რომლის ცენტრშიც გაშენებულია ქალაქი ბლენემი. რეგიონის ნიადაგი ნაყოფიერია, ჰავა ზომიერი, რის შედეგადაც ის ახალი ზელანდიიდ მეღვინეობის ცენტრად იქცა.
მარლბოროს მეოთხე გეოგრაფიული რეგიონი ჩრდილოეთ სანაპიროს გასწვრივ მდებარეობს.
ლამბუნაო
ლამბუნაო (ოფიციალურად ლამბუნაოს მუნიციპალიტეტი; Lungsod sa Lambunao; Bayan ng Lambunao) ― პირველი კლასის მუნიციპალიტეტი ილოილოს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 81 236 ადამიანს შეადგენს. მოიცავს 73 ბარანგაის.
სქოლიო
კატეგორია:ილოილოს პროვინციის მუნიციპალიტეტები
წმინდა თადეოზის მონასტერი
წმინდა თადეოზის მონასტერი (სომხ. Սուրբ Թադևոսի վանք, ) — უძველესი სომხური მონასტერი ირანის ტერიტორიაზე, დასავლეთ აზერბაიჯანის პროვინციაში.
ერთ-ერთი ვერსიით, წმინდა თადეოზი ქრისტეს ერთ-ერთი მოწაფე, იგივე წმინდა იუდა (არ უნდა აგვერიოს იუდა ისკარიოტელში), რომელსაც სომხური ეკლესია თავის მოციქულად მიიჩნევს, სახარებას ამ ადგილებში ქადაგებდა.
1319 წლის მიწისძვრისას, ძველი ტაძარი დაზიანდა და 1329 წელს, იგი თითქმის მთლიანად თავიდან ააგეს. დღევანდელი სტრუქტურის უდიდესი ნაწილი XIX საუკუნის ადრეული წლებით თარიღდება, როდესაც ყაჯარების დინასტიის პრინცის, აბას მირზას დახმარებით მონასტერს აღდგენითი სამუშაოები ჩაუტარდა.
მონასტრეს გარს არტყავს თავდაცვითი გალავანი და დღეისათვის მიტოვებული სამონასტრი შენობები.
2008 წელს იუნესკომ მონასტერი ამავე პროვინციაში მდებარე ორ სხვა სომხურ მონასტერთან (წმინდა სტეფანეს მონასტერი და ძორძორი) ერთად მსოფლიო მემკვიდრეობის სიაში შიეტანა.
საკოჭავი
სქოლიო
კატეგორია:ბორჯომის მუნიციპალიტეტის ნასოფლარები
ჩიშმა (ჩიშმის სოფსაბჭო)
ჩიშმა  (Шишмә; Чишма) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 596 ადამიანი. რაიონულ ცენტრ ბირსკიდან დაშორებულია 25 კილომეტრით. უახლოესი რკინიგზის სადგურია უფა, რომელიც დაშორებულია 110 კმ-ით.
სქოლიო
კატეგორია:ბირსკის რაიონის სოფლები
დანაშაულებრივი კავშირები (საუნდტრეკი)
Gang Related — ალბომი, რომელზეც წარმოდგენილია სიმღერები ფილმიდან „დანაშაულებრივი კავშირები“. დისკი გამოვიდა 1997 წლის 7 ოქტომბერს. მასზე შეტანილია სხვადასხვა შემსრულებლების, უპირველეს ყოვლისა კი - ტუპაკ შაკურის სიმღერები. გამოსვლიდან პირველი კვირის განმავლობაში ალბომი გაიყიდა 400.989 ასლის ოდენობით და შეფასებული იქნა ორმაგი პლატინის სტატუსით.
სქოლიო
კატეგორია:ტუპაკ შაკურის ალბომები კატეგორია:1997 წლის საუნდტრეკები კატეგორია:Interscope Records-ის საუნდტრეკები
ბიდარის ხეობა
ბიდარის ხეობა — ხეობა ჯვრის უღელტეხილის ჩრდილოეთ კალთაზე. შუა ნაწილში ვიწროა და ძლიერ დაქანებული, გამოზიდვის კონუსით შეჭრილია თერგის ხეობაში სოფელ კობთან. მდიდარია ჰიდროკარბონატული უხვდებიტიანი მინერალური წყაროებით. ბევრი მათგანი კიროვან ტუფებს ილექავს. ბიდარის ხეობა მაღალმთიანი კლიმატის ზონაშია, იცის ხანგრძლივი თოვლიანი ზამთარი, ხანმოკლე ზაფხული, უხვი ატმოსფერული ნალექები. ხეობის ფერდობებზე ალპური და სუბალპური მდელოებია. ზოგან დეკიანებია გავრცელებული.
ოკალმახე
ოკალმახე — მდინარე წალენჯიხის მუნიციპალიტეტში, ოხაჩქუის კარსტული მასივის ჩრდილოეთ კალთაზე, ეიცის მარჯვენა შენაკადი. სათავე აქვს ზღვის დონიდან 1930 მ-ზე. სიგრძე 14,4 კმ, აუზის ფართობი 68,9 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში. საშუალო წლიური ხარჯი შესართავთან 3,51 მ³/წმ.
ლიტერატურა
კატეგორია:სამეგრელო-ზემო სვანეთის მხარის მდინარეები
კვირიკე
საკუთარი სახელი კვირიკე შეიძლება აღნიშნავდეს:
ოიკუმენე
ოიკუმენე (ბერძნ. οἰκουμένη - ვბინადრობ, ვცხოვრობ) — ტერმინი, რომელიც იხმარება დედამიწის ადამიანებით დასახლებული ნაწილის აღსანიშნავად. ოიკუმენე პირველად ჰეკატეოს მილეტელმა აღწერა და ამ ცნებაში გულისხმობდა ევროპას (ჩრდილოეთი ნაწილის გარდა), მცირე და წინა აზიას, ინდოეთსა და ჩრდილოეთ აფრიკას. რომის იმპერიაში იგი აღნიშნავდა როგორც თავად ცივილიზაციას, ისევე საერო და რელიგიურ ადმინისტრაციას. თანამედროვეობაში იგი დაკავშირებულია ტერმინთან ეკუმენიზმი და აღწერს ქრისტიანულ ეკლესიას, როგორც ერთიან მთლიანობას. გვიან ანტიკურ პერიოდსა და შუა საუკუნეებში იგი კარტოგრაფიაშიც გამოიყენებოდა გეოგრაფიული რუკის ტიპის აღსაწერად.
საბერძნეთი
ძველი ბერძენი სწავლულების აზრით, უძველესი ეკუმენა გადაჭიმული იყო ჩრდილოეთ ევროპიდან ეკვატორულ აფრიკამდე და ატლანტის ოკეანედან დასავლეთ ჩინეთამდე. მათ იცოდნენ დედამიწის მიახლოებითი ზომა, მაგრამ არ იცოდნენ მისი მრავალი ნაწილი. მათ შორის გამოსარჩევია ერატოსთენე კირინელის (რომელმაც პირველმა გაზომა დედამიწის გარშემოწირულობა), კრატეს მალუსისა (რომელმაც პირველმა შექმნა გლობუსი ძვ.წ.150 წელს) და პტოლემეს (რომელმაც თავის "გეოგრაფიაში" გამოანგარიშა დედამიწის ზედაპირის ფართობი და აღწერა დასახლებული ნაწილი) ნარკვევები დედამიწის ზედაპირის შესახებ. შუა საუკუნეებში ეს სურათი შეიცვალა - აღნიშნული ტერიტორია გადართოვდა და შეემატა სკანდინავია, ატლანტის ოკეანის ჩრდილოეთი ნაწილი, აღმოსავლეთი აზია და სუბეკვატორული აფრიკა. პტოლემემ და სხვა ძველმა გეოგრაფებმა კარგად იცოდნენ, რომ მათი თვალსაწიერი მსოფლიოს მხოლოდ ერთ მეოთხედზე მოდიოდა, შესაბამისად წამოაყენეს ერთგვარი ჰიპოთეზა სახელწოდებით Terra Incognita ("უცნობი მიწები"), რომელიც სხვა განსახლებების პოტენციურ არსებობას მოიაზრებდა. ფაქტობრივად, შეხედულებამ მსოფლიო სიმეტრიულობის შესახებ შესაძლებელი გახადა, ძველ სწავლულთა შორის გამოჩენილიყო მსგავსი შეხედულებები დედამიწის "უცნობი მიწების" შესახებ.
რომი
ერთ-ერთი უძველესი რელიეფური არტეფაქტი - ჯემა ავგუსტეა - ნათლად ასახავს ოიკუმენეს მხატვრულ პერსონიფიკაციას. ის გვირგვინის სახით ადგას იმპერატორ ოქტავიანე ავგუსტუსს, რაც სამყაროში მშვიდობის დამყარების მხატვრულ სიმბოლოს წარმოადგენს.
ქრისტიანობაში ამ ტერმინმა ნიკეის პირველი საეკლესიო კრების შემდეგ მოიკიდა ფეხი.
იმ დროისთვის ბერძნული ტერმინი ცივილიზებულ სამყაროს და შემდეგ უბრალოდ რომის იმპერიას მოიხსენიებდა. ტერმინი ხმარებაში იყო დიოკლეტიანეს რეფორმებამდე, თუმცა ბიზანტიურ ეპოქაში აღნიშნული სიტყვა კვლავ შევიდა ხმარებაში და საიმპერატორო ადმინისტრაციას აღნიშნავდა. კონსტანტინოპოლი მიიჩნეონა "ეკუმენურ" ქალაქად, ამის შესაბამისად, 586 წლიდან ბიზანტიის პატრიარქს მოიხსენიებენ, როგორც მსოფლიო ეკუმენურ პატრიარქს.
რელიგია
ზემოხსენებულმა სიტყვამ განსაკუთრებით დიდი როლი შეიძინა მეოცე საუკუნეში, იგი გამოიყენებოდა ერთიანი ქრისტიანული რელიგიის აღსანიშნავად, რაც არის ეკუმენიზმის საბოლოო მიზანი - მოძრაობა, რომელიც ხელს უწყობს ქრისტიანულ კონფესიათა და დენომინაციათა გაერთიანებას სხვადასხვა სახის თანამშრომლობის პრეროგატივით.მოძრაობა არ არის მიღებული ბევრი ქრისტიანული ჯგუფის მიერ. ეკუმენისტური პროცესი მიმდინარეობს სხვადასხვა კონფესიის კომიტეტებს შორის წარმოებული მოლაპარაკებების საფუძველზე და, ასევე, კონფესიებსშორისი ორგანიზაციების მსჯელობით, როგორიცაა ეკლესიათა მსოფლიო საბჭო.
კულტურა
ტერმინი ეკუმენი ლუის მამფორდმა თავის ნაშრომში „ტექნიკა და ცივილიზაცია“ (1934) კულტურული ისტორიის კონტექსტში გამოიყენა. მოგვიანებით ტერმინს პოპულარიზება გაუწია ისტორიკოსმა უილიამ მაკკლინმა თავისი ნაშრომით „დასავლეთის აღზევება“ (1963), რომელშიც იგი აყალიბებს შეხედულებას, რომ ერთიანი გლობალური ეკუმენი გაჩნდა XVIII საუკუნის ბოლოდან ევროპული პოლიტიკური ინსტიტუტების, მეცნიერების, ტექნოლოგიებისა და ეკონომიკური ფორმების დომინირების შედეგად. შეიძლება ითქვას, რომ ქრისტეფორე კოლუმბის, ვასკო და გამასა და ფერნანდო მაგელანის მიერ განხორციელებულ დიდ აღმოჩენებამდე არსებობდა ორი ცალკეული ეკუმენი - ერთი, რომელიც მოიცავდა ძველ სამყაროს, ხოლო მეორე - ახალს, ესპანელი კონკისტადორების დროს კი ეს ორი ერთმანეთს შეერწყა, რის შედეგადაც გაჩნდა ერთიანი მსოფლიო სისტემა.
სამეცნიერო ფანტასტიკის ჟანრში მოღვაწე ამერიკელმა მწერალმა, ურსულა ლე გუინმა ჰაინის ციკლში გამოყენებული ტერმინი ეკუმენი სწორედ ამ ბერძნული წარმომავლობის სიტყვას დააფუძნა.
კარტოგრაფია
ტერმინი აგრეთვე გამოიყენება კარტოგრაფიაში, რითაც აღწერენ რუკის ტიპს, კერძოდ, გვიან ანტიკურ პერიოდსა და შუა საუკუნეებში შესრულებულ სიმბოლურ, სქემატურ მსოფლიო რუკებს.
სქოლიო
კატეგორია:ძველი საბერძნეთი კატეგორია:ქრისტიანული ტერმინოლოგია
Polyrhachis dives
Polyrhachis dives — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
იჩანგი
იჩანგი (宜昌), საფოსტო რომანიზაცია Ichang, ფინინი: Yíchāng) — საოლქო დონის ქალაქი ხუბეი სპროვინციის დასავლეთ ნაწილში, ჩინეთის სახალხო რესპუბლიკა. ეს პროვინციის სიდიდით მესამე ქალაქია დედაქალაქის, უხანისა და საოლქო დონის ქალაქის, სიანგიანგის შემდეგ (მოსახლეობის მიხედვით). სანსია (ასევე ცნობილი, როგორც „სამი ხეობის ჰიდროელექტროსადგური“) იჩნაგის ადმინისტრაციულ ტერიტორიაზე, ილინგის რაიონში მდებარეობს. 2010 წლის მონაცემებით, საოლქო დონის ქალაქის მოსახლეობა 4 059 686 ადამიანია, რომელთაგან 1 350 150 ქალაქის ურბანულ ნაწილში (მეტრო არეალი) ცხოვრობს.
ისტორია
უძველეს პერიოდში იჩანგი ცნობილი იყო როგორც ილინგი. ისტორიული ჩანაწერების მიხედვით, ძველი წელთაღრიცხვით 278 წელს, გამაფრთხილებელი სახელმწიფოების პერიოდში, ცინის სამეფოს გენერალმა, პაი ციმ ილინგში ცეცხლი გახსნა. ახალი წელთაღრიცხვით 222 წელს, სამი სამეფოს პერიოდის მნიშვნელოვანი ბრძოლა, სიაოთინგის ბრძოლა (ასევე ცნობილი როგორც ილინგის ბრძოლა) სწორედ თანამედროვე იჩანგის ტერიტორიაზე მოხდა.
ცინის დინასტიის იმპერატორის, კუანგსუს მმართველობის პერიოდში იჩნაგში გაიხსნა უცხოური კომერცია. ეს იყო სავაჭრო პორტის მშენებლობის შეთანხმება, რომელსაც ხელი ცინის დინასტიამ და დიდმა ბრიტანეთმა მოაწერა (ამ სახელმწიფოების წარმომადგენლები იყვნენ: სერ თომას უეიდი და ლი ხონგჭანგი) იენთაიში (იმდროინდელი ჩეფუ) 1876 წლის 21 აგვისტოს. საიმპერიო მთავრობამ ქალაქში ნავიგაციის კომპანია განათავსა და საჭირო ინფრასტრუქტურის მშენებლობა დაიწყო. 1949 წლიდან მოყოლებული, იჩანგში 50 ნავსადგური აშენდა (მთლიანმა სიგრძემ 15 კილომეტრი შეადგინა) პორტის ტერიტორიაზე.
იაპონია-ჩინეთის მეორე ომის განმავობაში, იჩანგი პირველადი მომარაგების საცავს წარმოადგენდა ჩინური არმიისათვის. 1938 წლის ოქტომბერში იაპონელები მდინარე იანძზე გადავიდნენ და სტრატეგიული მნიშვნელობის ქალაქი, ჩუნცინი დაიკავეს. ამის გამო იჩანგიდან მოსახლეობის ევაკუაცია გახდა საჭირო. 40 დღის განმავლობაში, ბიზნესმენი ლუ წუოფუს ხელმძღვანელობით ქალაქიდან 100 000 ტონაზე მეტი აღჭურვილობა და 30 000 პირი იქნა გადაყვანილი ჩუნცინის მიმდებარე ტრიტორიიდან.
1940 წელს, თანამედროვე იჩანგის ტერიტორიაზე წაოიანგისა და იჩანგის ბრძოლა მოხდა.
გეოგრაფია
სხვა საოლქო დონის ქალაქების მსგავსად, იჩანგი მოიცავს როგორც ურბანულ არეალს (რომელიც მცირე მასშტაბის რუკებზე დატანილია როგორც იჩანგი)მ ასევე მიმდებარე გარეუბნებს. იჩანგი მდებარეობს ხუბეის პროვინციის დასავლეთ ნაწილში და მისი ფართობი 21 084 კვადრატულ კილომეტრს შეადგენს. ქალაქი ვრცელდება მდინარე იანძის ორივე ნაპირზე. ყველაზე აღმოსავლეთით მდებარე სანსია („სამი ხეობის ჰიდროელექტროსადგური“) საოლქო დონის ქალაქის ტერიტორიაზე მდებარეობს.
თავად საოლქო დონის ქალაქის ტერიტორიაზე მდინარე იანძს რამდენიმე მცირე მდინარე უერთდება. მათ შორისაა მდინარე ცინი (მარჯვენა შენაკადი) და სიანგ სი და ხუანგპო (მარცხენა შენაკადები). იჩანგის ცენტრალური ურბანული არეალი რამდენიმე რაიონად იყოფა.
კლიმატი
იჩანგიათვის დამახასითებელია ოთხეზონიანი, მუსონების გავლენით წარმოქმნილი ნოტიო სუბტროპიკული კლიმატი (კიოპენის კლიმატის კლასიფიკაცია Cwa). საოლქო დონის ქალაქში ზამთარი, ძირითადად, ცივი და ნესტიანია, ზაფხული კი ცხელი და ნოტიო. თვის 24 საათიანი საშუალო ტემპერატურა 5.0 °C-დან (იანვარი), 27.7 °C-მდე იზრდება (ივლისი). საშუალო წლიური ტემპერატურა კი 17.08 °C-ს წარმოადგენს. ნალექების დაახლოებით 70% მაისიდან სექტემბრამდე პერიოდში მოდის (საშუალო ნალექიანობა 1160 მილიმეტრი). მმზის ნათების წლიური მაჩვენებელი 1 568 საათია, ზაფხული კი ყველაზე ნათელი წელიწადის დროა.
დემოგრაფია
იჩნაგის მოსახლეობამ 4 150 000 ადამიანი შეადგინა, ურბანულ ნაწილში კი 1 338 000 პირი იყო დასახლებული. იჩანგის საოლქო დონის ქალაქში თუძიას ეთნიკური ჯგუფია დასახლებული, რომლებიც ოლქის სამხრეთ-დასავლეთ ნაწილში არსებულ ოლქებში ცხოვრობენ.
სქოლიო
კატეგორია:იჩანგი კატეგორია:ხუბეის პროვინციის ქალაქები
ბიეთი (მრავალმნიშვნელოვანი)
საკუთარი სახელი ბიეთი შეიძლება აღნიშნავდეს:
Ferrari California
Ferrari California — სპორტული ავტომანქანა-როდსტერი, რომელიც კომპანიამ ფერარი 2008 წლის პარიზის აუტოშოუზე წარმოადგინა. ეს არის ორკარიანი „2+2“ გაშლადი მყარსახურავიანი მანქანა. ამ მანქანით ააღორძინეს გვიანი 1950-იანი წლების ფერარი 250 GT „კალიფრონია“.
ტრადიციისამებრ, „ფერარის“ იმ მოდელებს, რომელთა ძრავი წინ არის განთავსებული ჩრდილოეთამერიკულ სახელებს არქმევენ. მაგალითად: ამერიკა, კალიფორნია, დეიტონა, სუპერამერიკა.
ახალ მოდელს აქვს სამკუთხედი ფორმის ფარები, პლასტიკური ხაზები, ტრადიციულად მრგვალი და ოდნავ „კუდიანი“ უკანა მაშუქები, მათ ქვეშ კი ვერტიკალუტად განლაგებული გამოსაბოლქვი მილები. ავტომობილის დიზაინი იტალიურმა სტუდია პინინფარინა-მ შექმნა. „ფერარის“ ცნობილი 8-ცილინდრიანი ძრავი პირველად ავტომობილს წინა ნაწილშია განლაგებული. 4,3 ლიტრიანი ძრავი 460 ცხენის ძალას ავითარებს, მაგრამ F430 მოდელთან შედარებით, ეს განსხვავებული ძრავია. ძარა ალუმინისგანაა დამზადებული. გადაცემათა კოლოფო ასევე ახალია და შვიდსიჩქარიანია. სწორედ ამ სიჩქარეთა კოლოფის დამსახურებით ავტომობილი 100 კმ/სტ-ს 4 წამში ავითარებს. ზუსტად იგივე დრო სჭირდება 490 ც. ძ.-იან F430-ს 100 კმ/სთ-ის განსავითარებლად.
კიდევ ერთი სიახლე ახალი უკანა საკიდარია, რომელიც ბევრად უფრო კომფორტულია ვიდრე „ფერარის“ ტრადიციული სარბოლო საკიდარი. კერამიკული მუხრუჭები ბრემბოს ფირმამ დაამზადა. სიჩქარეების გადამრთველი, საკიდრის და სტაბილიზაციის სისტემის მუშაობის მართვა საჭეზე არსებულ კონტროლიორზე არის გადატანილი. კალიფორნია პირველი „ფერარია“, რომელსაც ალუმინის ორსექციანი დასაკეცი სახურავი აქვს, რომლის შექმნაში ასევე სტუდია პინინფარინამ მიიღო მონაწილეობა. ღილაკზე თითის დაჭერით სახურავი სავარძლების უკან სპეციალურ სათავსოში „უჩინარდება“.
„კალიფორნია“ F340 მოდელზე ოდნავ გრძელია. კომპანიის თქმით, ეს მოდელი მათთვის არის განკუთვნილი, ვისთვისაც დახურულ ტრასებზე რბოლაზე და 12-ცილინდრიან ძრავაზე მეტად, მოძრაობისგან სიამოვნების მიღება იტაცებს.
რესურსები ინტერნეტში
კალიფორნია კატეგორია:2000-იანი ავტომობილები კატეგორია:Ferrari
ბანდ-ე-კეისარი
ბანდ-ე-კეისარი ( - კეისრის ხიდი) — უძველესი რომაული ხიდი ირანის ქალაქ შუშტარში, რომელიც ამავე დროს დამბის ფუნქციასაც ასრულებდა. ხიდი ახ. წ. III საუკუნეში რომაელმა ხელოსნებმა ააგეს სასანიდების ბრძანებით. იგი ყველაზე აღმოსავლეთით, სპარსეთის იმპერიის სიშრმეში მდებარე რომაულ დამბა-ხიდს წარმოადგენდა.
მდინარე ქარუნზე მდებარე ეს 500 მეტრი სიგრძის დამბა, წარმოადგენდა შუშტარის ირიგაციის ისტორიული სისტემის (سازه‌های آبی شوشتر)  მთავარ ნაგებობას, რომელთა მეშვეობითაც ქალაქი სოფლის მეურნეობის პროდუქტიულობას ზრდიდა. ისლამური სპარსეთის პერიოდში, ხიდი მრავალჯერ შეაკეთეს და აქტიურად გამოიყენებოდა XIX საუკუნის ბოლომდე.
2009 წელს, ის გახდა მეათე ძეგლი ირანიდან, რომელიც იუნესკომ მსოფლიო მემკვიდრეობის სიაში შეიტანა.
რესურსები ინტერნეტში
კატეგორია:მსოფლიო მემკვიდრეობის ძეგლები ირანში
ოთარ შალიკაშვილი
ოთარ შალიკაშვილი — XVI საუკუნის შუა წლების მესხეთის დიდგვაროვანი ფეოდალი. ყვარყვარე III ათაბაგის პირველი ვეზირი. მურჯახეთის ბრძოლის (1535) შემდეგ ცდილობდა სამცხე-საათაბაგოს გაუქმებული სამთავროს აღდგენას და მცირეწლოვანი ქაიხოსრო ყვარყვარეს ძის ათაბაგად დამტკიცება. ამ მიზნით შალიკაშვილი ოსმალეთში გაემგზავრა და სულთანს დახმარება სთხოვა ბაგრატ იმერთა მეფის წინააღმდეგ. 1543 წელს შალიკაშვილი და ქაიხოსრო ყვარყვარეს ძე ქარაღაქის ბრძოლაში ოსმალებს უჭერდნენ მხარს. ქართველთა გამარჯვების შემდეგ ისევ სულთანთან ჩავიდნენ. სოხოისტის 1545 წლის ბრძოლაში ქართველები დამარცხდნენ. შალიკაშვილის რჩევით სამცხე-საათაბაგოს ციხეებში ოსმალთა ჯარი ჩააყენეს, ქაიხოსრო ათაბაგად დაამტკიცეს და მეურვედ შალიკაშვილი დაუნიშნეს. შემდეგ შალიკაშვილის ასული ცოლად შეირთო შაჰ-თამაზმა. შალიკაშვილის სიკვდილის შემდეგ შალიკაშვილებსა და ათაბაგებს შორის მტრული ურთიერთობა დამყარდა.
ლიტერატურა
კატეგორია:ქართველი დიდი ფეოდალები
ბორის გოლიცინი
ბორის გოლიცინი (დ. 18 თებერვალი, 1862, სანქტ-პეტერბურგი ― გ. 4 მაისი, 1916) — რუსი ფიზიკოსი და გეოფიზიკოსი, სეისმოლოგიის ერთ-ერთი ფუძემდებელი, სანქტ-პეტერბურგის მეცნიერებათა აკადემიის აკადემიკოსი (1908).
ბიოგრაფია
1886 წელს დაამთავრა სანქტ-პეტერბურგის საზღვაო აკადემია, ხოლო 1890 წელს სტრასბურგის უნივერსიტეტი. 1891–1893 წლებში ასწავლიდა მოსკოვის უნივერსიტეტში. 1894–1914 წლებში ასწავლიდა საზღვაო აკადემიაში, 1897–1908 წლებში ასწავლიდა სანქტ-პეტერბურგის ქალთა სამედიცინო ინსტიტუტში და 1909–1916 წლებში ბესტუჟევის ქალთა უმაღლეს კურსებზე.მისი ნაშრომები ეძღვნება სითბური გამოსხივების თეორიას.
სქოლიო
კატეგორია:დაბადებული 1862 კატეგორია:დაბადებული 18 თებერვალი კატეგორია:გარდაცვლილი 1916 კატეგორია:გარდაცვლილი 4 მაისი კატეგორია:რუსი გეოფიზიკოსები
მისოს წვნიანი
სუმონოსთან ერთად (ბულიონის მსგავსი, თითქმის გამჭვირვალე წვნიანი), მისოს წვნიანი ითვლება იაპონური სამზარეულოს წვნიანის 2 ძირითადი სახეობისგან ერთ-ერთად და ძალიან პოპულარულია მთელი იაპონიის გარშემო.
მისოს პასტა
მარცხნივ|მინი|სოიას ლობიო წვნიანისთვის არჩეული მისო პასტის სახეობა განსაზღვრავს მის არომატს და თვისებებს. მისოს პასტები (ტრადიციული იაპონური სუნელი, რომელიც მზადდება სოიას ლობიოს, მარილის და სოკოს Aspergillus oryzae-ს (იაპონურად: კოჯიკინ(麹菌)) ფერმენტაციით/დუღილით, მას ზოგჯერ ურევენ ბრინჯს, ქერს ან სხვა ინგრედიენტებს) შეიძლება დაყოს წითლად - აკამისო, თეთრად - შირომისო ან შერეული - ავასე. ამ სახის პასტებს შორისაც მრავალი ვარიაციაა, მათ შორის რეგიონალური ვარიაციები, როგორიცაა შინშუ მისო და სენდაი მისო.
მისოს პასტა, რომელიც უფრო დიდი ხნის განმავლობაში განიცდიდა ფერმენტირებას, მაგალითად, წითელი მისო, მისოს წვნიანს უფრო მძაფრ და ღრმა გემოს აძლევს. მისოს პასტა, რომელიც ფერმენტირებულია უფრო მოკლე დროში, მაგალითად, თეთრი მისო, მაშინ გამოიყენება, როცა გვსურს, წვნიანს მსუბუქი, ტკბილი არომატი მივცეთ.
იაპონიაში, მისოს წლიური წარმოების 80% -ზე მეტს იყენებენ მისოს წვნიანისთვის, ხოლო იაპონელების 75% მისოს წვნიანს დღეში ერთხელ მაინც მიირთმევს.
დაში
იაპონიაში, დაში ძირითადად მზადდება სარდინის, თინუსის ან სხვა თევზების გამომშრალი, ხოლო შემდეგ შებოლილი კანისგან. მისი დამზადება ასევე შეიძლება აღმოსავლეთ აზიური სოკო შიიტაკასაგანაც. იაპონიის გარეთ, ამერიკული ან ევროპული სტილის მისოს წვნიანს ზოგჯერ ამზადებენ ბოსტნეულის ნახარშში მისოს შეზავებით. ნახარში სითხე შეიძლება შეიცავდეს ისეთ ინგრედიენტებს, როგორიცაა ხახვი, სტაფილო, კარტოფილი და ბოლოკი. კერძის სხვა ვერსიებისთვის შეიძლება ქათმის, დასავლური სტილის თევზის და სხვა ნახარშის გამოყენებაც, რომლებიც დაშის არ შეიცავს, მაგრამ არსებობს გარკვეული გაურკვევლობა იმის თაობაზე, ითვლება თუ არა ასეთი წვნიანები ნამდვილ მისოს წვნიანად.
მომზადება
მისოს წვნიანის მომზადება შესაძლებელია რამდენიმე გზით და ის ძირითადად დამოკიდებულია მზარეულზე და წვნიანის სტილზე. ჩვეულებრივ, იაპონური რეცეპტების მიხედვით საჭიროა დაშიში ხორცისა და ბოსტენულის ხარშვა, მაგ,: სოკო, ბოლოკი, სტაფილო, კარტოფილი, ტოფუ და თევზი. შემდგომში, წვნიანის ხარშვას ცოტა ხნით აჩერებენ და დაგროვებულ ქონს აცლიან წვნიანს, რადგან ის ცვლის არომატს, კლავს სასარგებლო ბაქტერიებს და ამცირებს მისოს პასტის სასარგებლო შემცველობას.
იაპონიაში, მისოს წვნიანი და თეთრი ბრინჯი ტრადიციული იაპონური საუზმის ძირითადი კერძებია. წვნიანი მრავალი საუკუნის განმავლობაში გლეხებისა და არისტოკრატიის საყვარელი კერძი იყო. წვნიანს ჩვეულებრივ მიირთმევენ ფაიფურის თასებიდან და სვამენ უშუალოდ თასიდან, თუმცა მყარ ინგრედიენტებს ჭამენ საკვები ჩხირებით. თასს ზოგჯერ აქვს თავსახური, რათა შეინარჩუნოს სითბო და არომატი. მინი|მისოს წვნიანი თევზით მისოს წვნიანის შეძენა შესაძლებელია ერთჯერად პაკეტებშიც. პოპულარულია იაპონიაში, სამუშაო საათებში, იმიტომ, რომ მსგავსი მისოს წვნიანის მომზადება ლანჩზე იმდენად მარტივია, რამდენადაც მწვანე ჩაის.
სქოლიო
კატეგორია:იაპონური სამზარეულო კატეგორია:წვნიანები
გიორგი II (იმერეთის მეფე)
მეფობის პირველ წლებში, ოდიშისა და გურიის მთავართა გათიშვის მიზნით, გურიელს დაუმოყვრდა. ლევან I დადიანმა გიორგი II-ის ტახტიდან ჩამოგდება და მისი ბიძაშვილის ხოსრო ბატონიშვილის გამეფება განიზრახა. მეფის წინააღმდეგ დადიანს შეუკავშირდა ჭილაძეთა საგვარეულოს მეთაური ვარაზ ჭილაძეც. 1565 წელს იანეთთან მომხდარ ბრძოლაში გიორგი II-მ დაამარცხა დადიანი, მისი მომხრეები და საჯავახო დაიპყრო. მეფის გაძლიერების შიშმა დადიანი და გურიელი შეაკავშირა. მათ შეერთებული ძალით წაართვეს გიორგი II-ს საჯავახო და შუაზე გაიყვეს. ამ შინაფეოდალური ომის გარდა გიორგი II-ს ბრძოლა უხდებოდა ოსმალო დამპყრობლების წინააღმდეგაც. 1578 წელს მან ლიხის მთის სიმაგრეებთან დაამარცხა და უკუაგდო ლალა-ფაშას მიერ იმერეთის დასალაშქრად გამოგზავნილი რაზმი.
ლიტერატურა
კატეგორია:იმერეთის მეფეები კატეგორია:იმერეთის სამეფოს ბაგრატიონები კატეგორია:დაბადებული 1514 კატეგორია:გარდაცვლილი 1583
რე (ნოტი)
რე — მეორე მუსიკალური ნოტი. ფორტეპიანოს კლავიატურაზე მდებარეობს ორ შავ კლავიშს შორის. აღინიშნება სიმბოლოთი D. ის სანოტო სისტემაზე ასე გამოისახება:
კატეგორია:მუსიკალური ნოტები
სტარცინო
აიბაშევო (Старцин; Старцино) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
სქოლიო
კატეგორია:ბირსკის რაიონის სოფლები
საეკლესიო განხეთქილება კავკასიაში
საეკლესიო განხეთქილება კავკასიაში — უთანხმოება ამიერკავკასიის ეკლესიებს შორის ქრისტოლოგიური დოგმატიკის საკითხებზე, რომელიც VII საუკუნის დამდეგს მათ შორის ოფიციალური ურთიერთობის გაწყვეტით დამთავრდა. უთანხმოების რეალური საფუძველი სხვადასხვა საგარეო პოლიტიკური ორიენტაცია იყო.
ერთიანი რელიგიის პლატფორმა ქართულმა, სომხურმა და ალბანურმა ეკლესიებმა პირველად დვინის საეკლესიო კრებაზე (506 წელი) აღიარეს. კრებამ მხარი დაუჭირა ბიზანტიის კეისართა დიოფიზიტ-მონოფიზიტთა შემრიგებლურ პოლიტიკას. თანდათან ახლო აღმოსავლეთში ნათლად გამოიკვეთა აღმოსავლეთის იმპერიების რელიგიური პოლიტიკა. მცირე ხნის მერყეობის შემდეგ ბიზანტიამ მხარი დაუჭირა ქალკედონიტობას, ხოლო ირანმა — მონოფიზიტობას. შესაბამისად, კავკასიის ქვეყნებს, რომელთაც უკვე დაკარგული ჰქონდათ დამოუკიდებლობა, უნდა გაერკვიათ თავიანთი პოლიტიკური ორიენტაცია და მასთან მჭიდროდ დაკავშირებული მრწამსი. უთანხმოების პირველი ნიშნები VI საუკუნის II ნახევრის დასაწყისში გაჩნდა, როდესაც სომხურმა ეკლესიამ ირანის უზენაესობა აღიარა და დვინის ადგილობრივ კრებაზე მონოფიზიტობის მემარცხენე მიმდინარეობა (ივლიანიტობა) გამოაცხადა თავის ოფიციალურ მრწამსად. ქართლისა და ალბანეთის ეკლესიებმა დვინის კრების განსაზღვრებებს მხარი არ დაუჭირეს, არ დაგმეს ქალკედონის საეკლესიო კრება, მაგრამ არც ანტომონოფიზიტობას დაადგნენ აქტიურად. ირანის იმპერიამ VI საუკუნის 60-იანი წლების მიწურულს კიდევ სცადა ბიზანტიის საწინააღმდეგოდ ერთიანი მონოფიზიტური ბანაკი შეეკრა ამიერკავკასიაში. ამ ცდას მხოლოდ ნაწილობრივი წარმატება მოჰყვა შედეგად: მონოფოზიტობა აღიარეს ქართლისა და ალბანეთის სომხეთთან სასაზღვრო პროვინციების შერეული მოსახლეობის მქონე სომხურენოვანმა თემებმა. სამაგიეროდ ამავე საუკუნის მიწურულს სომხურ ეკლესიას დროებით ჩამოსცილდა ტაოს საეპისკოპოსო.
VI საუკუნის ბოლოს ქართლის ეკლესიას სათავეში ჩაუდგა წარმოშობით ქართველი, მაგრამ სომხური მონოფიზიტური წრეებიდან გამოსული კათოლიკოსი კირონ I. სომხეთის პატრიარქის ვარაუდით ამ აქტს ქართლში მონოფიზიტთა პოზიციები უნდა გაემაგრებინა. პირიქით კი მოხდა, კირონმა დაიწყო დიდი ეროვნულ-რელიგიური პროგრამის განხორციელება, რომელსაც მიზნად ჰქონდა შერეული მოსახლეობის პროვინციების სრული გაქართველება და საქართველოს ერთიანობისათვის იდეოლოგიური ნიადაგის შემზადება. VII საუკუნის დასაწყისში ახლო აღმოსავლეთში ისეთი პოლიტიკური სიტუაცია შეიქმნა, რომ ქართლს ირანის რელიგიის ზეგავლენისაგან გამოსვლა და საეკლესიო დამოუკიდებლობის შენარჩუნება მხოლოდ ქალკედონიტობის ოფიზიალური აღიარებით შეეძლო.
საეკლესიო განხეთქილება კავკასიაში გარდაუვალი გახდა. 604 — 609 წლებში ქართლის და სომხეთის ეკლესიების მეთაურთა შორის გაცხოველებული მიმოწერა მიმდინარეობდა რელიგიურ და ეროვნულ საკითხებზე. შეთანხმებას ვერ მიაღწიეს. სომხურმა ეკლესიამ ურთიერთობა გაწყვიტა ქართლისა და ალბანურ ეკლესიებთან. VII საუკუნეში ჯერ ირანის, ხოლო შემდეგ ბიზანტიის ზემოქმედებით კიდევ 2-ჯერ მოხერხდა ამიერკავკასიის ეკლესიების ერთი მრწამსით გაერთიანება. VIII საუკუნის 20-იან წლებში კავკასიაში საბოლოოდ გაფორმდა 2 იდეოლოგიური ბანაკი: ქალკედონიტური (ქართლი) და მონოფიზიტური (სომხეთი და ალბანეთი).
ლიტერატურა
კატეგორია:ქრისტიანობის ისტორია
მი (ნოტი)
მი — მესამე მუსიკალური ნოტი. ფორტეპიანპზე მდებარეობს ორი შავი კლავიშის მარჯვნივ. აღინიშნება სიმბოლოთი E.ის სანოტო სისტემაზე ასე გამოისახება:
კატეგორია:მუსიკალური ნოტები
უესტ-კოსტის რეგიონი
უესტ-კოსტი (West Coast Region) — ახალი ზელანდიის ერთ-ერთი ადმინისტრაციული რეგიონი. მდებარეობს სამხრეთ კუნძულის დასავლეთ სანაპიროზე და წარმოადგენს ქვეყნის ერთ-ერთ ყველაზე მოშორებულ და მეჩხრად დასახლებულ რეგიონს. მნიშვნელოვანი ქალაქებია: უესტპორტი, გრეიმუთი და ჰოკიტიკა.
გეოგრაფია
უესტ-კოსტი სამხრეთ კუნძულის დასავლეთ სანაპიროზ გასწვრივ, ვიწრო ზოლად მდებარეობს. ჩრდილოეთით ესაზღვრება ტასმანისა და ოტაგოს რეგიონები, სამხრეთით კი საუთლანდის რეგიონი. აღმოსავლეთით გადაჭიმულია სამხრეთ ალპების ქედი.
დემოგრაფია
2013 წლის მონაცემებით, რეგიონის მოსახლეობა 32 148 ადამიანს შეადგენს და ამ მხრივ ის ახალი ზელანდიის ყველაზე მეჩხრად დასახლებული რეგიონია.
ეკონომიკა
2003 წელს, უესტ-კოსტის მთლიანი შიდა პროდუქტი US$779 მლრდ-ს შეადგენდა, ახალი ზელანდიის მშპ-ის 1 %-ს.
სქოლიო
კატეგორია:ახალი ზელანდიის რეგიონები
ბიღირი (მრავალმნიშვნელოვანი)
ბიღირი შეიძლება აღნიშნავდეს:
ბეთლემი (თბილისი)
ბეთლემი, გვიანდელი ფეთხაინი — ძველი თბილისის ერთ-ერთი უძველესი მიკროუბანი. მდებარეობს ქვემო კალაში, სოლოლაკის ქედის ფერდობზე. კლდოვანი რელიეფის გამო ამ ტერიტორიას კლდისუბანსაც უწოდებენ. ბეთლემის მიკროუბანი მოქცეულია დღევანდელი ლ. ასათიანის, ბეთლემის, გომის ქუჩებს, ზემო ბეთლემის ეკლესიასა და ბეთლემის კიბეს შორის.
უბანს სახელი ეწოდა აქ მდებარე ბეთლემის (ზემო ბეთლემის) ეკლესიის, თვით ეკლესიას კი — ქრისტიანთა წმინდა ადგილის (ბეთლემი, პალესტინა) მიხედვით. გადმოცემით, ამ ადგილზე პირველი ეკლესია V ს. ბოლოს მეფე ვახტანგ გორგასალმა ააგო. აქვე ყოფილან დაკრძალულნი მისი დედა და და.
ზემო ბეთლემი
thumb|ზემო ბეთლემი ზემო ბეთლემის (თავდაპირველად ბეთლემი, შემდეგ ფეთხაინი) მაცხოვრის შობის ტაძარი (ბეთლემის აღმ. № 15) XVIII-XIX სს. სახით არის მოღწეული. ამ ადგილას ღვთისმშობლის ეკლესია თბილისელ სომხებს XV ს.-ში აუგიათ. XVIII ს.-ში ეკლესია საფუძვლიანად განაახლეს. ეკლესიის მშენებლობისთვის მნიშვნელოვანი შესაწირი 1740-იან წწ. გივი ამილახვარმაც გაიღო. ეკლესიას სომხები ფლობდნენ, თუმცა მას ქართველებიც წმინდა ადგილად თვლიდნენ და ამიტომ ქართული მრევლიც ჰყავდა. 1884 წ. ეკლესია კაპიტალურად შეაკეთეს, განაახლეს ფასადი და აღმართეს ახალი გუმბათი. საბჭოთა პერიოდში ეკლესია არ მოქმედებდა. 1994 წ. გადავიდა საქართველოს მართლმადიდებელი ეკლესიის მფლობელობაში და მაცხოვრის შობის სახელზე ეკურთხა.
ტაძრის ფასადებიდან ყველაზე მეტად ჩრდილოეთის და აღმოსავლეთის მხარეები გამოიყოფა. ჩრდილოეთით ზოგიერთ სარკმელს დაბალ რელიეფში შესრულებული ორნამენტული საპირე შემოუყვება, აქვე მოცემულია სერაფიმთა რელიეფური გამოსახულებები. გუმბათზე, ამავე მხარეს, მიჯაჭვული ლომის გორელიეფური ფიგურაა მოცემული.
აღმოსავლეთით საკურთხევლის სარკმელს ჩუქურთმიანი საპირე შემოუყვება, მის ქვემოთ კი სწორკუთხა შეღრმავებაში ასევე ორნამენტით შემკული ლილვი გამოიყოფა. პასტოფორიუმების სარკმლების საპირეები სადაა, თუმცა მათ ქვემოთ განედლებული ჯვრის გამოსახულებიანი ფილებია ჩასმული. ასეთივე ჯვარია მოცემული ფრონტონის კეხის ქვეშაც.
შედარებით სადადაა გადაწყვეტილი დასავლეთ ფასადი. ფრონტონთან აგურის წყობის ჩაღრმავებით ჯვარია გამოყვანილი.
სამხრეთის-კლდის მომიჯნავე ფასადი სრულიად შეუმკობია. ყრუ კედელზე ერთადერთი სარკმლის ღიობი აღმოსავლეთითაა გაჭრილი. ეზოში, აღმოსავლეთ კუთხეში XVII საუკუნის, თაღებით გახსნილი სამრეკლო დგას. პირველი ორი სართული აგურისაა, მესამე ქვისაა და ახლად დაშენებული.
ქვემო ბეთლემი
thumb|ქვემო ბეთლემი ქვემო ბეთლემის მაცხოვრის შობის ეკლესია (ბეთლემის აღმ. № 3) 1725-1727 წწ. ირანიდან გადმოსახლებულმა სომხებმა ააშენეს და წმ. სტეფანეს სახელი (სომხ. სურბ-სტეფანოზი) უწოდეს. მის ნაცვლად 1868 წელს გუმბათიანი ეკლესია აშენდა, რომელიც 1910 წელს განაახლეს. 1988 წლიდან ტაძარი საქართველოს მართლმადიდებლურ ეკლესიას ეკუთვნის.
„ჩაწერილი ჯვრის“ ტიპის ეკლესია აგურითაა ნაშენი და ქვით მოპირკეთებული აგურის ციტადელზეა აღმართული. გუმბათი ოთხ თავისუფლად მდგომ ბურჯს ეყრდნობა. აბსიდი ნახევარწრიულადაა შვერილი. ფასადი დეკორატიული თაღებითა და მაღალი, სწორკუთხა შეღრმავებებითაა დანაწევრებული. გუმბათის სარკმლები თაღებშია ჩაწერილი. მათ ზემოთ კედლის სიბრტყეში მართკუთხა ჩაღრმავებები და ასევე აგურის წყობით გამოყვანილი წრეები გუმბათს სარტყელივით შემოუყვებიან.
ტაძარში შესასვლელი ჩრდილოეთიდან და დასავლეთიდანაა მოწყობილი. ჩრდილოეთის კარისკენ ქვის ფართო, ორმხრივი კიბე მიემართება. თაღოვან საპირეში მოქცეული რკინის კარის თავზე - ლუნეტში მაცხოვრის ხელთუქმნელი ხატის ფერწერული გამოსახულებაა. დასავლეთით ტაძარს საცხოვრებელი სახლი ებჯინება, რომელიც შესასვლელი კარის წინ აღმართულ მძლავრ ბოძებს ეყრდნობა, ხოლო ფასადის ზედა ნაწილს უშუალოდ ერწყმის კიდეც. ინტერიერის მოხატულობა 1991-1997 წწ. მხატვრების - დ. ხიდაშელისა და მ. ჩაკვეტაძის მიერაა შესრულებული.
ბეთლემის კიბე
ბეთლემის კიბე-ქუჩა 120 საფეხურს ითვლის, ბეთლემის უბანში კლდეს აჰყვება და ზემო ბეთლემთან მთავრდება. მის შუა წელზე ქვემო ბეთლემი მდებარეობს. კიბის პროექტი 1850 წ. თბილისის საგუბერნიო არქიტექტორმა ტიმოთე ბელოიმ შეადგინა. პროექტში კიბეს მიუყვებოდა სვეტებზე მოწყობილი სახურავი, მაგრამ პროექტი ბოლომდე არ განხორციელდა და ამასთან, კიბის ტრასაც ნაწილობრივ შეიცვალა.
რესურსები ინტერნეტში
კატეგორია:ძველი თბილისის უბნები კატეგორია:თბილისის ეკლესიები
Polyrhachis doddi
Polyrhachis doddi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
კიკნაძე
საკუთარი სახელი კიკნაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ფილიპინების სამხედრო-საზღვაო ფლოტი
ფილიპინების სამხედრო-საზღვაო ფლოტი- ფილიპინების საზღვაო შეიარაღებული ძალები. მას ჰყავს დაახლოებით 24,500 აქტიური მომსახურე პერსონალი, მათ შორის 8,300 კაციანი ფილიპინების საზღვაო ქვეითთა კორპუსი. მის შეიარაღებაშია 82 საბრძოლო ხომალდი, 14 დამხმარე ხომალდი, 25 პილოტირებადი თვითმფრინავი და 8 უპილოტო საჰაერო ხომალდი. იგი ინაწილებს საზღვაო საზღვრების პატრულირების პასუხისმგებლობას ფილიპინების სანაპირო დაცვასთან, რომელიც გახდა ცალკე საზღვაო სამართალდამცავი სააგენტო 1998 წელს.
თანამედროვე პერიოდი-1992 წლიდან დღემდე
ფილიპინებისა და სამხრეთ-აღმოსავლეთ აზიის სხვა სახელმწიფოების მიერ შეშფოთება წარმოიშვა მას შემდეგ, რაც ჩინეთმა ააშენა სამხედრო ფორპოსტს Mischief Reef-ზე 1995 წელს. საპასუხოდ, ფილიპინების საზღვაო ძალებმა გაგზავნეს BRP Sierra Madre.
ტერიტორიული თავდაცვის შესაძლებლობების მნიშვნელობა ხაზგასმული იყო საზოგადოების თვალში 1995 წელს, როდესაც ფილიპინების შეიარაღებული ძალებმა გამოაქვეყნა ჩინეთის სტრუქტურების ფოტოები Mischief Reef-ზე Spratlys-ში. შეიარაღებული ძალების შესაძლებლობების გაუმჯობესების საწყისი მცდელობები განხორციელდა, როდესაც იმავე წელს მიღებულ იქნა კანონი ზედმეტი სამხედრო დანადგარების გაყიდვის შესახებ და შემოსავლების 35% დაეთმო ფილიპინების შეიარაღებული ძალების განახლებას. ამის შემდეგ, საკანონმდებლო ორგანომ მიიღო ფილიპინების შეიარაღებული ძალების მოდერნიზაციის აქტი. კანონი ცდილობდა ფილიპინების შეიარაღებული ძალების მოდერნიზებას 15 წლის განმავლობაში. მინიმუმ 10 მილიარდი პესო გამოყვეს წელიწადში პირველი ხუთი წლის განმავლობაში, რაც გაიზარდა პროგრამის შემდგომ წლებში. მოდერნიზაციის ფონდი უნდა ყოფილიყო ცალკე და განსხვავებული ფილიპინების შეიარაღებული ძალების დანარჩენი ბიუჯეტისგან. აზიის ფინანსურმა კრიზისმა, რომელიც რეგიონს 1997 წელს დაარტყა, დიდად იმოქმედა ფილიპინების შეიარაღებული ძალების მოდერნიზაციის პროგრამაზე მთავრობის მკაცრი ზომების გამო, რომელიც მიზნად ისახავდა ეკონომიკის შემობრუნებას ფინანსური კრიზისის დროს მიყენებული ზარალის გამო.
1998 წელს, აშშ-ს ბაზების დახურვის შემდეგ, ხელი მოეწერა ფილიპინებისა და აშშ-ს ძალების შეთანხმებას (VFA), რომელიც შეიცავდა მითითებებს ფილიპინებში ჩასული ამერიკელი ჯარების ქცევისა და დაცვის შესახებ და აწესებდა პირობებს ამერიკელი სამხედროებისთვის ფილიპინების ტერიტორიაზე შესვლისთვის. ფილიპინებისა და აშშ-ს ძალების შეთანხმება არის ორმხრივი შეთანხმება, რომელიც ასევე ასახავს მოთხოვნებს ფილიპინების ჯარებისთვის შეერთებულ შტატებში შესვლისთვის. შეთანხმებამ გამოიწვია ბალიკატანის წვრთნების შექმნა, ასევე, ტარდება ყოველწლიური აშშ-ფილიპინების სამხედრო წვრთნები, ისევე როგორც სხვა თანამშრომლობის ღონისძიებები, მათ შორის ფილიპინების ორმხრივი წვრთნები (PHIBLEX) ორი ქვეყნის საზღვაო ძალებს შორის.
მომდევნო ათწლეულში განვითარდა ჩინეთსა და მის საზღვაო მეზობლებს შორის, მათ შორის ფილიპინებს შორის მეგობრული ურთიერთობა 2011 წლამდე. სანამ დაძაბულობა კვლავ გაიზარდა მას შემდეგ, რაც სადავო ტერიტორიებთან დაკავშირებით ინციდენტები მოხდა. 2012 წელს, ფილიპინების სამეთვალყურეო თვითმფრინავმა დაადგინა ჩინური თევზსაჭერი გემები მაშინდელი ფილიპინების მიერ კონტროლირებად Scarborough Shoal-ზე, რის გამოც ფილიპინების საზღვაო ძალებმა განალაგეს თავიანთი შეიარაღება ამ მხარეში. საპასუხოდ, ჩინეთმა გაგზავნა სათვალთვალო ხომალდები. ორი ერი საბოლოოდ შეთანხმდნენ თავიანთი განლაგებული გემების გაყვანაზე, რადგან ტაიფუნების სეზონის ახლოვდებოდა. Scarborough Shoal-ის გარშემო ფილიპინებისა და ჩინურ გემებს შორის 3-თვიანი დაპირისპირების შემდეგ, ჩინეთმა აცნობა ფილიპინებს, რომ ჩინეთის სანაპირო დაცვის ხომალდები მუდმივად დარჩებიან ნაპირზე, როგორც მათი "სანშა ქალაქის" განუყოფელი ნაწილი, ვუდის კუნძულზე პარასელსში.
ცალკე არქიპელაგი, რომელსაც ჩინეთი და ვიეტნამი კამათობენ, ჰაინანის პროვინციის კონტროლის ქვეშ არის. ჩინეთის მთავრობა გეგმავს კუნძულ-ქალაქს ჰქონდეს ადმინისტრაციული კონტროლი რეგიონზე, რომელიც მოიცავს არა მხოლოდ პარასელს, არამედ მაკლესფილდის სანაპიროს და სპრატლის კუნძულებს სამხრეთით.
ფილიპინების საზღვაო ძალების მოდერნიზაციის პროგრამა მოიცავს: 2 ფრეგატს, 2 კორვეტს, 2 სტრატეგიულ საზღვაო ხომალდს (SSV), 6 ოფშორულ საპატრულო ხომალდს, სარაკეტო და სხვა იარაღის სისტემების განახლებას. თუმცა, საზღვაო ძალებს არ შეუძლიათ დაიცვან სხვა ფილიპინების რიფები, რომლებსაც ჩინელები აცხადებდნენ პრეტენზიას. 2020 წლის მარტში, საზღვაო ფლოტმა ექსპლუატაციიდან ამოიღო ოთხი ხომალდი, მათ შორის ორი ხომალდი, რომლებიც მსახურობდნენ აშშ-ს საზღვაო ძალებთან ერთად მეორე მსოფლიო ომის დროს.[
სქოლიო
კატეგორია:ფილიპინების სამხედრო-საზღვაო ფლოტი
ცხენისძუძუ შავი მესხური
ცხენისძუძუ შავი მესხური — ქართული აბორიგენული წითელყურძნიანი სასუფრე ვაზის ჯიში მესხეთიდან.
ერთეული ძირებია გავრცელებული მესხეთში.
ბოტანიკური აღწერა
ზრდასრული ფოთოლი საშუალო ზომისაა, ოვალური ან მომრგვალო, ხუთი, იშვიათად სამნაკვთიანი. ფოთლის ქვედა მხარე საშუალო ჯაგრისებრად და ძალიან თხელ აბლაბუდისებრადაა შებუსული. ყვავილი ორსქესიანია. მტევანი საშუალო ზომისაა, კონუსური ფორმის და კუმსი. მარცვალი მსხვილია, ოვალური ან მოგრძო, შავი ფერის, იასამნისფერში გარდამავალი. კანი მკვრივი აქვს, ცვილისებრი ფიფქით სქლად დაფარული. რბილობი ხორციანია, გემო — სასიამოვნო და ჰარმონიული.
ძირითადად გამოიყენება სასუფრე ყურძნად.
ფა (ნოტი)
ფა — მეოთხე მუსიკალური ნოტი. ფორტეპიანოზე მდებარეობს სამი შავი კლავიშის მარცხნივ. აღინიშნება სიმბოლოთი F. ის სანოტო სისტემაზე ასე გამოისახება:thumb|250px|right|Другие положения ноты на стане
კატეგორია:მუსიკალური ნოტები
ლიუდმილა პეტრუშევსკაია
ლიუდმილა პეტრუშევსკაია (Людми́ла Стефа́новна Петруше́вская; დ. 26 მაისი, 1938, მოსკოვი) — რუსი პროზაიკოსი, მომღერალი, პოეტი და დრამატურგი.
ბიოგრაფია
ლიუდმილა პეტრუშევსკაია დაიბადა 1938 წლის 26 მაისს, მოსკოვში, მოსამსახურის ოჯახში. იგი არის ენათმეცნიერ ნიკოლაი ფეოფანოვიჩის შვილიშვილი. ნიკოლაის ნაშრომები თარგმნილია სხვადასხვა ენებზე. ომის დროს იგი ცხოვრობდა ნათესავებთან, ასევე ბავშვთა სახლში ქალაქ უფასთან.
ომის შემდეგ იგი დაბრუნდა მოსკოვში, დაამთავრა მოსკოვის სახელმწიფო უნივერსიტეტის ჟურნალისტიკის ფაკულტეტი. მუშაობდა მოსკოვური გაზეთების კორესპონდენტად. 1972 წლიდან ის არის ცენტრალული სატელევიზიო სტუდიის რედაქტორი.
ლიუდმილა პეტრუშევსკაიამ ადრე დაიწყო ლექსების წერა. წერდა სცენარებს სტუდენტთა საღამოებისთვის და სერიოზულად არც ფიქრობდა, რომ გამხდარიყო მწერალი. მისი პირველი გამოქვეყნებული მოთხრობა იყო „Через поля“, რომელიც გამოიცა 1979 წელს ჟურნალ „ავრორა“-ში. ამის შემდეგ სტეფანოვნას პროზა აღარ იბეჭდებოდა 10 წელი და მისი გამოშვება დაიწყეს მასშტაბური გარდაქმნებისას. ლუდმილას შემოქმედება საკმაოდ მრავალფეროვანია და მან ძალიან ბევრი ადამიანი მოხიბლა, რამაც გამოიწვია მისი პოპულარობა.
მისი შემოქმედება მოიცავს ქალთა ცხოვრებას ახალგაზრდობიდან სიბერემდე.
სქოლიო
კატეგორია:რუსი პოეტები კატეგორია:XX საუკუნის რუსი მომღერლები კატეგორია:საბჭოთა მომღერლები
სოლი (ნოტი)
სოლ — მეხუთე მუსიკალური ნოტი. ფორტეპიანოზე მდებარეობს სამი შავი კლავიშის შორის ლა-ს მარცხნივ. აღინიშნება სიმბოლოთი G. ის სანოტო სისტემაზე ასე გამოისახება:thumb|250px|right|სოლ ნოტები
კატეგორია:მუსიკალური ნოტები
ოკაპი
ოკაპი (Okapia jonstoni) — წყვილჩლიქოსანი ცხოველი ჟირაფისებრთა ოჯახისა. მისი სხეულის სიგრძე 2 მ, მასა 250 კგ აღწევს, აქვს მოგრძო ცხვირ-პირი, დიდი ყურები, 2 მოკლე რქა, ძალზე გრძელი ენა, მოკლე წვრილი კუდი, რომელიც ფუნჯით ბოლოვდება, მოთეთრო თავი, მონაცრისფრო-ყავისფერი სხეული, თეთრი და მუქი განივზოლებიანი გავა და ფეხები. იშვიათი ცხოველია. გავრცელებულია აფრიკაში, ბინადრობს მდინარე კონგოს აუზის ტენიან ტროპიკულ ტყეებში. ცხოვრობს ერთეულებად ან წყვილებად. იკვებება ფოთლებით. მაკეობა 440 დღე-ღამე გრძელდება.
ლიტერატურა
კატეგორია:ჟირაფისებრნი
მიხეილ გოლოდნი
მიხეილ გოლოდნი (დ. 11 დეკემბერი, 1903 ― გ. 20 იანვარი, 1949) — რუსი პოეტი.
ბიოგრაფია
პირველი ლექსი გამოაქვეყნა 1920 წელს. ავტორია სხვადასხვა ლექსების კრებულებისა: „ბოძები“ (1922), „მიწიერი“ (1924), „ახალი ლექსები“ (1928), „სამამულო ომის სიმღერები და ბალადები“, „ლექსები უკრაინაზე“ (1942).
ლიტერატურა
კატეგორია:დაბადებული 1903 კატეგორია:დაბადებული 11 დეკემბერი კატეგორია:გარდაცვლილი 1949 კატეგორია:გარდაცვლილი 20 იანვარი კატეგორია:რუსი პოეტები კატეგორია:საბჭოთა კავშირის კომუნისტური პარტიის წევრები
ბანგორი
ბანგორი — ქალაქი გვინედში, უელსის ჩრდილო-დასავლეთით. იგი ბრიტანეთის ერთ-ერთი ყველაზე მცირე ქალაქია. ბანგორი ძირითადად საუნივერსიტეტო ქალაქის სახეს ატარებს. მისი მოსახლეობა 2001 წელს 13725-ს შეადგენდა (გარდა ბანგორის უნივერსიტეტის 10000 სტუდენტისა). უელსში არსებული დასახლებებიდან ბანგორი არის ერთ-ერთი ექვსიდან, რომელსაც ქალაქის სტატუსი აქვს მინიჭებული, მიუხედავად იმისა, რომ დასახლების მხრივ იგი უელსში 36-ე ადგილზეა. 2001 წლის აღწერით, მოსახლეობის არასტუდენტური ნაწილის 46.6% საუბრობს უელსურ ენაზე, რაც გვინედისათვის დაბალი მაჩვენებელია. მიუხედავად ამისა, ქალაქში ენა პოპულარულია.
სქოლიო
კატეგორია:უელსის ქალაქები
ბზის მოედანი
ბზის მოედანი, თივის ბაზარი (Сенний базар) — მოედანი XIX საუკუნის თბილისში, მტკვრის მარცხენა სანაპიროზე, რიყის სამხრეთ ნაწილში სირაჯხანის სიახლოვეს, ავლაბრის ხიდთან (დაახლოებით ახლანდელი ევროპის მოედნის ტერიტორია). ხიდის ორივე ბოლოში ქარვასლები იდგა, მოედანზე კი გასაყიდად მომარაგებული იყო თივის ზვინები ქარავანთათვის, საიდანაც მოდის ადგილის სახელწოდებაც.
მოედანმა სახელი მიიღო როგორც რიყეზე, ასევე მტკვრის მარჯვენა სანაპიროზე (ავლაბრის ხიდთან) არსებულ სავაჭრო-სასტუმრო სახლებში (ქარვასლებში) უცხოეთიდან ქარავნებით ჩამოსული ვაჭრების და საქმოსნების სასაპალნე და შესაბმელი პირუტყვისთვის (აქლემების, ცხენების, ხარების, სახედრების) განკუთვნილი საგანგებოდ შერჩეული ადგილის გამო, სადაც ღამის სათევად გაჩერებულ პირუტყვს უყრიდნენ თივას, ბზეს, შვრიას და ა.შ.
ლიტერატურა
კატეგორია:თბილისის ისტორია კატეგორია:თბილისის მოედნები
ცერცვი
მინი|270პქ|ცერცვის პარკები ცერცვი (ლათ. Vicia faba) — ერთწლოვანი მცენარე პარკოსანთა ოჯახისა. აქვს მთავარღერძიანი ფესვი, 100-150 სმ სიმაღლის ოთხკუთხა ღრუ ღერო, წვილფრთართული უულვაშო ფოთოლი. ყვავილები თეთრი ან ვარდისფერია, ნაყოფი პარკია, 2-4 თესლიანი. ველურად არ გვხვდება. ცნობილია ცერცვის 100-ზე მეტი ჯიში, რომლებიც სამეურნეო დანიშნულების მიხედვით 2 ჯგუფად იყოფა: საკვები და სასურსათო.
საკვები ცერცვი უხვად ივითარებს მწვანე მასას, წვრილთესლიანია, მდიდარია ცილით, ნახშირწყლებით, ვიტამინებით. იყენებენ სასოფლო-სამეურნეო ცხოველთა საკვებად.
ლიტერატურა
კატეგორია:სამკურნალო მცენარეები კატეგორია:ფარვანასებრნი
ლეგანესი (ილოილო)
ლეგანესი (ოფიციალურად ლეგანესის მუნიციპალიტეტი; Lungsod sa Leganes; Bayan ng Legans) ― მეოთხე კლასის მუნიციპალიტეტი ილოილოს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 34 725 ადამიანს შეადგენს. მოიცავს 18 ბარანგაის.
სქოლიო
კატეგორია:ილოილოს პროვინციის მუნიციპალიტეტები
კილაძე
საკუთარი სახელი კილაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები